Frantzisko Xabier Mina

Martin Xabier Mina Larrea, ezinenez Frantzisko Xabier Mina (Otao, Nafarroa Garaia, Euskal Herria, 1789ko uztailaren 1aOtanoko iraultzailea eta hirurehunak Mexikon. Argia. - Cerro del Borrego, Pénjamo, Guanajuato, Mexiko, 1817ko azaroaren 11) Euskal Herriko militar eta gerrillaria izan zen. Iberiar Penintsulako Gerran (frantziarren aurka) eta Mexikoren Independentzia Gerran (espainiarren aurka) jardun zuenhttp://paperekoa.berria.info/plaza/2006-08-02/039/013/javier_mina_gerrillariari_buruzko_liburua_argitaratu_du_nupek.htm.

Bere osaba Francisco Espoz izan zen.

Euskaraz bazekien.

 Biografia 

El Estudiante eta El Mozo ere deitu zuten.

Iruñeko apaizgaitegian hasi zituen ikasketak eta Zaragozakoan segitu. Madrilgo 1802. urteko gertakarien ondoren Zaragozako beste ikasleekin hasi zen lanean frantsesei aurre egiteko asmoz. Aragoiko armadako ofizialekin jarri zen orduan harremanetan, eta Nafarroako gerrilla antola zezan agindu zion Areizaga jeneralak 1809. urtean; Corso Terrestre oste nafarra osatu zuen Minak, bera izanik komandante. Garaipen sonatuak lortu zituen taldeak hilabete gutxiren buruan, Gares, Lizarra eta Muru Artederretan (Untzue, Nafarroa). Armada frantseseko Jean Isidore Harizpe jeneral baxenabartarrak Mina atxilotzeko agindua eman zuen baina horrek mendira ihes egin zuen eta taldea sakabanatu zuen.

1810. urtean berriro ere taldea bildu zuen frantsesei aurre egiteko Nafarroako lurretan eta garaipen garrantzitsuak lortu zituen Oibar, Kaparroso eta Izarbeibarren. Labianon ezkutatu zen ondoren baina frantsesek aurkitu eta atxilo hartu zuten. Frantziara erbesteratu zuten baina 1814. urtean Nafarroara itzuli zen. Han, osaba Francisco Espoz eta Minarekin bat egin zuen absolutismoaren aurkako eta Cádizko Konstituzioaren aldeko borrokan. Matxinada saioak huts egin ondoren Frantziara lehenbizi, Ingalaterrara ondoren, eta Mexikora jo zuen azkenik. Bertan, Mexikoko independentzia gerran Espainiako aginte kolonialaren aurka lerratu zen, Mexikoko kreole, mestizo eta amerindiarrek hasitako gatazkan. Bertan, 1817an, atxilotu eta fusilatu egin zuen Espainiako armadak.https://www.argia.eus/efemerideen-kanala/xabier-mina-gerrillari-nafarra-jaio-zen-otaon

Masoi egin zen 1815. urtean.

 Erreferentziak 

 Kanpo estekak 
 Xabier Minari buruzko dokumentalaren argibidea Nafarroako Gobernuaren webgunean ikusgai 
 Xabier Minari buruzko erreportajea Argia astekarian 
 Joseba Aurkenerena: Xabier Mina, askatasunaren aldeko haizea 

Kategoria:Euskal Herriko iraultzaileak
Kategoria:Nafarroa Garaiko militarrak
Kategoria:Noaindar-elortzibartarrak
Kategoria:Mexikoko militarrak
Kategoria:Mexikoko iraultzaileak
Kategoria:Eusko-mexikarrak
Kategoria:Euskal Herriko gerrillariak
Kategoria:Gizon gerrillariak
Kategoria:Iberiar Penintsulako Gerrako militarrak
Kategoria:Mexikoko Independentziaren matxinatuak